গিয়র্গি বাগ্রাতিওনি

**গিয়র্গি বাগ্রাতিওনি** (; জন্ম: ২৭ সেপ্টেম্বর, ২০১১) হলেন বাগ্রাতিওনি রাজবংশের একজন জর্জীয় রাজপুত্র। 

## পরিবার
গিয়র্গি ২০১১ সালে স্পেনের রাজধানী মাদ্রিদে জন্মগ্রহণ করেন। তিনি যুবরাজ ডেভিড বাগ্রাতিওনি-মুখরানি ও রাজকুমারী আনা বাগ্রাতিওনি-গ্রুজিনস্কির একমাত্র সন্তান। গিয়র্গি তার পিতা মাতার ২০১০ সালের দেওয়ানি (আইনি) বিবাহের পর জন্ম গ্রহণ করেন। এর আগে ২০০৯ সালের ফেব্রুয়ারি মাসে তার পিতামাতার মাঝে ধর্মীয় বিবাহ সম্পন্ন হয়েছিল। কিন্তু সেই ধর্মীয় বিবাহটি ২০০৯ সালের আগস্ট মাসে বিচ্ছিন্ন হয়ে যায়। এভাবে জন্মের মাধ্যমে তিনি বাগ্রাতিওনি বংশের দুই প্রতিদ্বন্দ্বী শাখা মুখরানেলি ও গ্রুজিনস্কির পক্ষ থেকে জর্জীয় রাজ্যের প্রাক্তন সিংহাসনের দাবিদার হওয়ার সম্ভাব্য উত্তরাধিকারী হয়ে ওঠেন। গিওর্গি কেনল তখনই উত্তরাধিকারী হিসেবে গণ্য হবেন, যদি তার মাতৃকুল গ্রুজিনস্কি শাখায় তার পরিবর্তে সিংহাসন দাবি করার মতো কোনো নতুন বাগ্রাতিওনি রাজপুত্র জন্ম না নেয়।

গিওর্গির পিতা মাতার বিচ্ছেদের পর থেকে তাকে নিজের পিতার সঙ্গে বিভিন্ন নাগরিক ও ধর্মীয় অনুষ্ঠানে উপস্থিত থাকতে দেখা গেছে এবং সে অবস্থায় তার অনেক ছবি তোলা হয়েছে। ২০১৬ সালের ২ এপ্রিল যুবরাজ ডেভিডের সঙ্গে গিওর্গি তিবিলিসি সফর করেন এবং সেখানে সমগ্র জর্জিয়ার প্রধান ক্যাথলিক ধর্মগুরু দ্বিতীয় ইলিয়ার সাক্ষাৎ করেন এবং তার সঙ্গে ছবি তোলা হয়। দ্বিতীয় ইলিয়াই শিশু গিওর্গিকে খ্রিস্টধর্মের দীক্ষা (বাপ্তিস্ম) প্রদান করেছিলেন। 

## উত্তরাধিকার সংক্রান্ত বিবাদ
২০২৫ সালে মৃত্যুর আগ পর্যন্ত গিওর্গির প্রধান মাতৃপুরুষ যুবরাজ নুগজার বাগ্রাতিওনি-গ্রুজিনস্কি নিজের নাতিকে জর্জিয়ার প্রাক্তন সিংহাসনের বৈধ উত্তরাধিকারী হিসেবে বা গ্রুজিনস্কি শাখার দাবিদার হিসেবে সরকারিভাবে স্বীকৃতি দিতে অস্বীকৃতি জানান। তিনি একেবারেই স্বীকার করেননি যে, নাতি গিওর্গি এই সিংহাসনের আইনগত বা ঐতিহাসিক অধিকার অনুযায়ী প্রধান উত্তরাধিকারী হতে পারে। যুবরাজ নুগজার চেয়েছিলেন যে, ডেভিড একটি লিখিত চুক্তিতে স্বাক্ষর করুক, যেখানে স্পষ্টভাবেই উল্লেখ থাকবে যে, নুগজার ও গ্রুজিনস্কি শাখাই জর্জিয়ার সিংহাসন এবং জর্জীয় রাজাদের ঐতিহ্যের একমাত্র বৈধ উত্তরাধিকারী। তবে তাদের মধ্যে এমন চুক্তি কখনোই সম্পন্ন হয়নি। তবুও নুগজার তার মেয়ে আনাকে নিজের সম্ভাব্য উত্তরাধিকারী হিসেবে বিবেচনা করতেন। 

২০২৫ সালের ১লা মার্চ নুগজারের মৃত্যুর পর থেকে ধারণা করা হয় যে, তার গিয়র্গির মাতা গ্রুজিনস্কি শাখার দাবিদার রানি হিসেবে আবির্ভূত হয়েছেন। এর ফলে এখন অনেকটা নিশ্চিতভাবেই মনে করা হয় যে, গিওর্গি এই সিংহাসনের দুই প্রতিদ্বন্দ্বী শাখার বিরোধপূর্ণ দাবিকে একত্র করবেন। কারণ তিনি এখন বাগ্রাতিওনি রাজবংশের পুরুষ উত্তরাধিকারী এবং জর্জিয়া রাজ্যের শেষ রাজা দ্বাদশ জর্জের সাধারণ উত্তরাধিকারী–দুটোরই সম্ভাব্য উত্তরাধিকারী হয়ে উঠেছেন।  তিনি আইবেরিয়ার রাজা তৃতীয় মিরিয়ানের সরাসরি বংশধর, যিনি জর্জিয়ার প্রথম খ্রিস্টান রাজা হিসেবে পরিচিত।

## অপ্সুদীক্ষা
২০১৩ সালের ৩ নভেম্বর গিয়র্গির খ্রিস্টধর্মের অপ্সুদীক্ষা অনুষ্ঠান অনুষ্ঠিত হয়। এই ধর্মীয় আচারটি সম্পন্ন করেন জর্জীয় অর্থোডক্স চার্চের সর্বোচ্চ ধর্মীয় নেতা ও প্রধান ধর্মগুরু দ্বিতীয় ইলিয়া। অনুষ্ঠানটি জর্জিয়ার প্রাচীন ও ঐতিহাসিক শহর মৎসখেতায় অবস্থিত স্বেতিৎসখোভেলি গির্জায় আয়োজিত হয়েছিল, যা জর্জীয় খ্রিস্টান ঐতিহ্যের অন্যতম পবিত্র ও মর্যাদাপূর্ণ উপাসনালয় হিসেবে পরিচিত।  এই অনুষ্ঠানে উপস্থিত ছিলেন তার ধর্মীয় অভিভাবক ধর্মগুরু দ্বিতীয় ইলিয়া, তার দুই চাচা ইরাকলি ও উগো এবং লেভান ভাসাদজে, যিনি সাবেক প্রধানমন্ত্রী বিৎজিনা ইভানিশভিলির ঘনিষ্ঠ সহযোগী হিসেবে পরিচিত।  এছাড়া তৎকালীন রাষ্ট্রপতি জিওর্গি মার্গভেলাশভিলিও উপস্থিত ছিলেন। বিদেশি কূটনৈতিকদের মধ্যে স্পেনের রাষ্ট্রদূত মিখেইল আখভ্লেদিয়ানি উপস্থিত ছিলেন।

অনুষ্ঠানে সরকারের পক্ষ থেকে মন্ত্রী ইরাকলি আলাসানিয়া ও নোদার খাদুরি উপস্থিত ছিলেন। পাশাপাশি রাশিয়া, সার্বিয়া, স্পেন, পর্তুগাল, ইতালি, যুক্তরাষ্ট্র, অস্ট্রিয়া ও রোমানিয়া থেকে আগত অনেক অতিথিও এতে অংশগ্রহণ করেন।

জর্জিয়ার ধর্মগুরু দ্বিতীয় ইলিয়া বলেন:

নাতির অপ্সুদীক্ষা অনুষ্ঠানের পর রাজকুমার নুগজার বাগ্রাতিওন-গ্রুজিনস্কি বলেন:

এরপর গিওর্গির গডফাদার (ধর্মপিতা) মিস্টার লেভান ভাসাদজেও একটি বিবৃতি প্রদান করেন:

## সম্মাননা

* জর্জীয় ঈগল পদক (সম্মানসূচক): যা তিনি জন্মের সময় পান।
* স্পেনীয় পুলিশ বাহিনীর সম্মানসূচক পরিদর্শক পদবী

## বংশধারা

## তথ্যসূত্র
বিষয়শ্রেণী:২০১১-এ জন্ম
বিষয়শ্রেণী:রাজপুত্র
বিষয়শ্রেণী:জর্জীয় ব্যক্তি
বিষয়শ্রেণী:জীবিত ব্যক্তি
বিষয়শ্রেণী:রাজকীয় সন্তান